วันที่ 29 ม.ค ได้ทานอาหารทะเล แล้ววันที่ 30 ม.ค. มีอาการท้องเสียหนักเกือบ 20ครั้ง อาเจียน มีไข้(ท้องเสียทุกคนที่ทานด้วยกัน) วันที่ 31 ม.ค.ท้องเสียประมาณ 10ครั้ง ระหว่างที่ท้องเสีย มีทานยาแก้ท้องเสีย smacta กับเกลือแร่ ทานโจ๊ก ขนมปัง หลังจากนั้นมีอาการท้องเสียวันละ 2-3 จนวันที่ 6 ก.พ.อาการหาย และวันที่ 11 ก.พ.ทานข้าวเหนียวหมูย่าง จนวันที่ 12 ก.พ.มีอาการท้องเสียอีก 4ครั้ง อาการนี้คิดว่าจะเป็นท้องเสียเรื้อรังไหมคะ
สวัสดีค่ะอาการท้องเสีย มีไข้ อาเจียน เกิดเฉียบพลัน ผู้ที่กินอาหารด้วยกันก็มีอาการนั้น นึกถึงภาวะอาหารเป็นพิษได้มากที่สุด สาเหตุอื่นๆเช่นลำไส้อักเสบ กระเพาะอาหารอักเสบหากเป็นอาการถ่ายเหลว มีไข้ อ่อนเพลียที่เป็นเฉียบพลันคือภายใน 1-3 วันนึกถึงภาวะอาหารเป็นพิษมากที่สุด นั่นคือมีการติดเชื้อในทางเดินอาหารจากอาหารที่รับประทานเข้าไปมีเชื้อโรคปนอยู่ เป็นโรคที่สามารถหายได้เองถ้าเป็นไม่รุนแรง แต่ถ้ามีอาการอ่อนเพลีย ถ่ายเหลว อาเจียนมาก กินไม่ได้เลย มีไข้สูง อาจจะต้องไปให้สารน้ำที่รพ.แต่หากมีอาการถ่ายเหลวหลายๆครั้งเรื้อรัง ต้องดูก่อนว่ามีการกินอาหารที่ไม่สะอาดเข้าไปซ้ำหรือไม่ ถ้าใช่ก็อาจต้องปรับพฤติกรรมและระวังสุขอนามัยในการรับประทานอาหารให้มากขึ้น แต่ถ้าคิดว่าอาหารสุกสะอาดดีแล้ว แต่ยังมีท้องเสียเรื้อรังเกิน 2 สัปดาห์ขึ้นไป อาจต้องนึกถึงโรคกลุ่มอื่นๆเช่นลำไส้แปรปรวน หรือการติดเชื้อเรื้อรังเช่นเชื้อปรสิตในทางเดินอาหารด้วย ซึ่งควรไปพบแพทย์เพื่อตรวจเพิ่มเติมต่อไป